b'\n_START_ARTICLE_\nMark Zuckerberg\n_START_PARAGRAPH_\nMark Elliot Zuckerberg (g. 1984 m. gegu\xc5\xbe\xc4\x97s 14 d) yra amerikie\xc4\x8di\xc5\xb3 milijardierius labiausiai pasaulyje \xc5\xbeinomas d\xc4\x97l socialinio tinklo Facebook suk\xc5\xabrimo. Jis tai padar\xc4\x97 su savo studij\xc5\xb3 kolegomis Harvardo universitete \xe2\x80\x93 Dustin Moskovitz, Eduardo Saverin ir Chris Hughes. \xc5\xa0iuo metu Zuckerbergas yra Facebook prezidentas._NEWLINE_M. Zuckerbergas pasi\xc5\xbeym\xc4\x97jo itin dideliu pa\xc5\xbeangumu programavimo srityje jau nuo pat vaikyst\xc4\x97s, kada prad\xc4\x97jo kurti \xc4\xafvairiausias kompiuterines programas bei \xc5\xbeaidimus. B\xc5\xabdamas paaugliu jau lank\xc4\x97 \xc4\xafvairius kursus gretimame Mercy koled\xc5\xbee. Dar nebaig\xc4\x99s vidurin\xc4\x97s mokyklos gavo pirmuosius pasi\xc5\xablymus dirbti Microsoft ir AOL kompanijose. \xc5\xa0ios kompanijos taip pat nor\xc4\x97jo nusipirkti ir vien\xc4\x85 i\xc5\xa1 M. Zuckerberg\xe2\x80\x98o program\xc5\xb3 \xe2\x80\x9eSynapse\xe2\x80\x9c (skirt\xc4\x85 klausyti muzikai), dabar \xc5\xbeinom\xc4\x85 kaip \xe2\x80\x9ePandora\xe2\x80\x9c._NEWLINE_Zuckerbergas suk\xc5\xabr\xc4\x97 Facebook platform\xc4\x85 jo mokslo metais Harvarde 2004 m. vasario 4 d. Tokia mintis jam \xc5\xa1ov\xc4\x97, kuomet jis sugalvojo sukurti universiteto tinkl\xc4\x85. V\xc4\x97liau su savo kolega Dustinu Moskovitzu jis i\xc5\xa1pl\xc4\x97t\xc4\x97 \xc5\xa1\xc4\xaf tinkl\xc4\x85 po 45 auk\xc5\xa1t\xc4\x85sias mokyklas ir tuo metu juo naudojosi t\xc5\xabkstan\xc4\x8diai \xc5\xbemoni\xc5\xb3. 2006 m. rugs\xc4\x97jo m\xc4\x97nes\xc4\xaf Facebook platforma i\xc5\xa1plito u\xc5\xbe JAV rib\xc5\xb3. Nuo to laiko Facebook galimyb\xc4\x97s pl\xc4\x97t\xc4\x97si ir \xc5\xa1i socialin\xc4\x97 platforma populiar\xc4\x97jo visame pasaulyje. 2009 m. spalio m\xc4\x97nes\xc4\xaf Facebook naudojosi daugiau nei 500 milijon\xc5\xb3 gyventoj\xc5\xb3 visame pasaulyje. 2010 m. "Time" redakcijos paskelbtas \xe2\x80\x9emet\xc5\xb3 \xc5\xbemogumi\xe2\x80\x9c.'